CELEX: 32012R0494
Language: lt
Date: 2012-06-11 00:00:00
Title: 2012 m. birželio 11 d. Komisijos reglamentas (ES) Nr. 494/2012, kuriuo iš dalies keičiamas Reglamentas (EB) Nr. 593/2007 dėl Europos aviacijos saugos agentūros renkamų mokesčių ir rinkliavų  Tekstas svarbus EEE

12.6.2012   
            
            
               LT
            
            
               Europos Sąjungos oficialusis leidinys
            
            
               L 151/22
            
         KOMISIJOS REGLAMENTAS (ES) Nr. 494/2012
   2012 m. birželio 11 d.
   kuriuo iš dalies keičiamas Reglamentas (EB) Nr. 593/2007 dėl Europos aviacijos saugos agentūros renkamų mokesčių ir rinkliavų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį,
   atsižvelgdama į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (1), ypač į jo 64 straipsnio 1 dalį,
   pasikonsultavusi su Europos aviacijos saugos agentūros Valdančiąja taryba,
   kadangi:
   
               (1)
            
            
               Reglamentu (EB) Nr. 216/2008 Europos aviacijos saugos agentūros (toliau – Agentūros) veiklos sritis išplėsta; Agentūra turi išduoti pažymėjimą, patvirtinimą, licenciją ar kitą dokumentą, atlikusi sertifikavimą pagal išplėstą veiklos sritį;
            
         
               (2)
            
            
               2007 m. gegužės 31 d. Komisijos reglamentu (EB) Nr. 593/2007 dėl Europos aviacijos saugos agentūros renkamų mokesčių ir rinkliavų (2) neleidžiama imti mokesčių ir rinkliavų už sertifikavimo veiklą, nurodytą Reglamento (EB) Nr. 216/2008 5 straipsnio 5 dalies e punkte, 21, 22, 22a, 22b ir 23 straipsniuose, išskyrus nurodytąją 2003 m. rugsėjo 24 d. Komisijos reglamente (EB) Nr. 1702/2003, nustatančiame orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles (3), ir 2003 m. lapkričio 20 d. Komisijos reglamente (EB) Nr. 2042/2003 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo (4);
            
         
               (3)
            
            
               šiame reglamente nurodyti mokesčiai ir rinkliavos turėtų būti nustatyti skaidriai, sąžiningai ir vienodai, grindžiant juos realia kiekvienos atskiros paslaugos kaina, kaip nurodyta Reglamento (EB) Nr. 216/2008 64 straipsnio 4 dalies b punkte. Reikia išlaikyti pusiausvyrą tarp Agentūros bendrųjų išlaidų, patiriamų atliekant sertifikavimo darbus, ir bendrųjų pajamų, gaunamų renkant mokesčius;
            
         
               (4)
            
            
               įmonių geografinis išsidėstymas valstybių narių teritorijose neturėtų būti diskriminacinis veiksnys nustatant mokesčius;
            
         
               (5)
            
            
               pareiškėjas turėtų turėti galimybę paprašyti, kad jam būtų iš anksto nurodyta numatoma suma, kurią reikės sumokėti už planuojamą paslaugą. Šios sumos dydžio nustatymo kriterijai turėtų būti aiškūs, vienodi ir vieši. Jeigu nustatyti šios sumos iš anksto neįmanoma, Agentūra turėtų nustatyti skaidrius sumos, mokėtinos paslaugos teikimo laikotarpiu, įvertinimo principus;
            
         
               (6)
            
            
               turėtų būti nustatyti pagal šį reglamentą renkamų mokesčių ir rinkliavų mokėjimo terminai. Reikėtų nustatyti nemokėjimo atvejais taikytinas tinkamas priemones, pavyzdžiui, susijusių paraiškos teikimo procesų nutraukimą, susijusių patvirtinimų teisėtumo panaikinimą, tolesnio paslaugų teikimo tam pačiam pareiškėjui nutraukimą ir nesumokėtos sumos susigrąžinimą prieinamomis priemonėmis;
            
         
               (7)
            
            
               apeliacinis skundas pripažįstamas priimtu tik tada, kai sumokama visa rinkliava už apeliacinių skundų dėl Agentūros sprendimų teikimą;
            
         
               (8)
            
            
               prieš keičiant mokesčius turėtų būti konsultuojamasi su suinteresuotosiomis šalimis. Be to, Agentūra turėtų reguliariai informuoti suinteresuotąsias šalis apie tai, kaip ir kokiu pagrindu skaičiuojami mokesčiai – taip siekiama suinteresuotosioms šalims padėti geriau suprasti Agentūros patiriamas išlaidas, o sektoriaus įmonėms suteikti galimybę tinkamai planuoti finansus ir iš anksto numatyti mokesčiams, kuriuos privalu sumokėti, skirtas išlaidas. Todėl, remiantis Agentūros finansiniais rezultatais ir prognozėmis, turėtų būti įmanoma kasmet peržiūrėti mokesčių dydį;
            
         
               (9)
            
            
               todėl Reglamentas (EB) Nr. 593/2007 turėtų būti atitinkamai iš dalies pakeistas;
            
         
               (10)
            
            
               šiame reglamente numatytos priemonės atitinka pagal Reglamento (EB) Nr. 216/2008 65 straipsnį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 593/2007 iš dalies keičiamas taip:
   
               1.
            
            
               1 straipsnio antra pastraipa pakeičiama taip:
               „Jame visų pirma nustatomi atvejai, kuriais privaloma mokėti Reglamento (EB) Nr. 216/2008 64 straipsnio 4 dalyje nurodytus mokesčius ir rinkliavas, tų mokesčių ir rinkliavų dydis bei jų mokėjimo sąlygos.“
            
         
               2.
            
            
               2 straipsnio a–d punktai pakeičiami taip:
               „a)   „mokesčiai“– pareiškėjų Agentūrai mokamos sumos už sertifikavimo darbus;
               b)   „rinkliavos“– pareiškėjų Agentūrai mokamos sumos už Agentūros teikiamas paslaugas (išskyrus sertifikavimo darbus), įskaitant prekių tiekimą;
               c)   „sertifikavimo darbai“– bet kokia pagal Reglamentą (EB) Nr. 216/2008 ir jo įgyvendinimo taisykles tiesiogiai ar netiesiogiai Agentūros vykdoma pažymėjimų išdavimo, tvirtinimo ar keitimo veikla;
               d)   „pareiškėjas“– fizinis ar juridinis asmuo, pageidaujantis pasinaudoti Agentūros atliekamu sertifikavimo darbu ar teikiama paslauga;“
            
         
               3.
            
            
               4 straipsnis papildomas antra ir trečia pastraipomis:
               „Taikant būsimus reglamentus, Agentūra pagal priedo II dalį gali imti mokesčius už kitus sertifikavimo darbus, nei priedo I dalyje nurodytieji.
               Dėl organizacijos pakeitimų, apie kuriuos pranešta Agentūrai ir kurie daro poveikį jos patvirtinimui, gali būti perskaičiuotas mokėtinas priežiūros mokestis, kuris bus taikomas nuo kito mokesčių ciklo.“
            
         
               4.
            
            
               8 straipsnis pakeičiamas taip:
               „8 straipsnis
               1.   Pareiškėjas moka mokestį eurais. Apie mokėjimo sąlygas pareiškėjai informuojami Agentūros tinklalapyje. Visą mokestį, į kurį įskaičiuoti ir su mokėjimu susiję galimi banko mokesčiai, pareiškėjas sumoka iki pažymėjimo išdavimo, tvirtinimo ar pakeitimo, išskyrus atvejus, kai Agentūra, tinkamai įvertinusi finansinę riziką, nusprendžia kitaip. Mokestis sumokamas per 30 kalendorinių dienų nuo Agentūros sąskaitos faktūros pateikimo pareiškėjui dienos. Jei terminui baigiantis Agentūra nėra gavusi mokėtinų mokesčių, ji, išsiuntusi oficialų įspėjimą, paraišką gali panaikinti, o pažymėjimo galiojimą sustabdyti ar pažymėjimą atšaukti.
               2.   Agentūra vieną bendrą mokesčio sąskaitą faktūrą gali išrašyti gavusi paraišką arba metinio ar priežiūros laikotarpio pradžioje.
               3.   Pareiškėjo prašoma Agentūra gali jam pateikti visų sertifikavimo darbų, už kuriuos mokestis mokamas pagal valandos įkainį, sąmatą. Jei paaiškėja, kad darbas yra paprastesnis arba greičiau įvykdomas, nei buvo manyta pradžioje, arba priešingai, sudėtingesnis ir jam reikia skirti daugiau laiko, nei Agentūra galėjo pagrįstai numatyti, Agentūra pakeičia sąmatą.
               4.   Jei patikrinusi paraišką Agentūra nusprendžia paraiškos netenkinti, visi jau sumokėti mokesčiai grąžinami pareiškėjui, išskyrus sumą, kuri yra skirta administracinėms paraiškos tvarkymo išlaidoms padengti. Ši suma lygi dvigubam valandos įkainiui, nustatytam priedo II dalyje. Jeigu Agentūra turi įrodymų, kad pareiškėjas yra finansiškai nepajėgus, ji gali atmesti paraišką, išskyrus atvejus, kai pareiškėjas pateikia banko garantiją arba garantinį užstatą. Agentūra taip pat gali atmesti paraišką tais atvejais, kai pareiškėjas neįvykdė mokėjimo įsipareigojimų, atsirandančių dėl Agentūros atliekamų sertifikavimo darbų arba teikiamų paslaugų, nebent pareiškėjas sumoka už tuos sertifikavimo darbus arba suteiktas paslaugas nesumokėtas sumas.
               5.   Jeigu Agentūra turi nutraukti sertifikavimo darbą dėl to, kad pareiškėjas neturi pakankamai išteklių ar kad jis nesilaiko jam taikomų reikalavimų, arba dėl to, kad pareiškėjas nusprendžia atšaukti paraišką ar atidėti projektą, visas pagal valandos įkainį už tęstinį dvylikos mėnesių laikotarpį apskaičiuotų mokesčių likutis, kuris negali būti didesnis už taikomą fiksuotą mokestį, sumokamas tuo metu, kai Agentūra nutraukia darbus; kartu sumokamos kitos tuo metu mokėtinos sumos. Sąskaita faktūra už atitinkamą valandų skaičių pateikiama pagal priedo II dalyje nustatytą valandos įkainį. Jei, pareiškėjui paprašius, Agentūra atnaujina prieš tai nutrauktą sertifikavimo darbą, šis darbas apmokestinamas kaip naujas projektas.
               6.   Jeigu pažymėjimo turėtojas atitinkamą pažymėjimą grąžina arba jeigu pažymėjimą atšaukia Agentūra, grąžinant ar atšaukiant pažymėjimą sumokamas visas mokėtinas mokesčių likutis, apskaičiuotas pagal valandos įkainį, tačiau neviršijantis taikomo fiksuoto mokesčio; kartu sumokamos kitos tuo metu mokėtinos sumos. Sąskaita faktūra už atitinkamą valandų skaičių pateikiama pagal priedo II dalyje nustatytą valandos įkainį.
               7.   Jeigu Agentūra sustabdo pažymėjimo galiojimą dėl nesumokėto metinio mokesčio ar priežiūros mokesčio arba dėl to, kad pareiškėjas neįvykdo jam taikomų reikalavimų, atitinkami mokesčių mokėjimo laikotarpiai pratęsiami.“
            
         
               5.
            
            
               10 straipsnio 2 dalis išbraukiama.
            
         
               6.
            
            
               11 straipsnio antra ir trečia pastraipos pakeičiamos taip:
               „Pagal Europos Parlamento ir Tarybos reglamento (EB) Nr. 216/2008 (5) 44 straipsnį teikiamų apeliacinių skundų nagrinėjimas apmokestinamas. Rinkliavų sumos nurodytos priedo IV dalyje. Jeigu apeliacinį skundą teikia juridinis asmuo, jis Agentūrai turi pateikti įgaliotojo atitinkamos organizacijos pareigūno pasirašytą pažymą, kurioje nurodoma apeliacinio skundo teikėjo finansinė apyvarta. Ši pažyma pateikiama kartu su pranešimu apie apeliacinį skundą. Skundų teikimo rinkliavos sumokamos per 60 kalendorinių dienų nuo dienos, kurią, vadovaujantis Agentūros nustatyta taikytina tvarka, Agentūrai pateiktas apeliacinis skundas. Jeigu mokėjimas neatliekamas per nurodytą terminą, Skundų nagrinėjimo taryba atmeta apeliacinį skundą. Jeigu apeliacinis skundas išnagrinėjamas apeliacinio skundo teikėjo naudai, Agentūra nedelsdama grąžina sumokėtas apeliacinio skundo nagrinėjimo rinkliavas.
               Jeigu pareiškėjas pageidauja, rinkliavų sumos sąmata jam gali būti perduota iki paslaugos suteikimo. Jei paaiškėja, kad darbas yra paprastesnis arba greičiau įvykdomas, nei buvo manyta pradžioje, arba priešingai, sudėtingesnis ir jam reikia daugiau laiko, nei Agentūra galėjo pagrįstai numatyti, Agentūra pakeičia sąmatą.
            
         
               7.
            
            
               14 straipsnis papildomas 3 dalimi:
               „3.   Šio reglamento priedas periodiškai peržiūrimas, siekiant užtikrinti, kad į svarbią informaciją, susijusią su pagrindinėmis prielaidomis dėl planuojamų Agentūros pajamų ir išlaidų, būtų tinkamai atsižvelgiama nustatant Agentūros renkamus mokesčius ar rinkliavas. Prireikus šis reglamentas ir jo priedas gali būti peržiūrėti praėjus ne daugiau kaip penkeriems metams po jo įsigaliojimo.“
            
         
               8.
            
            
               Priedas iš dalies keičiamas taip, kaip nurodyta šio reglamento priede.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. balandžio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 11 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 79, 2008 3 19, p. 1.
   
      (2)  OL L 140, 2007 6 1, p. 3.
   
      (3)  OL L 243, 2003 9 27, p. 6.
   
      (4)  OL L 315, 2003 11 28, p. 1.
   
      (5)  OL L 79, 2008 3 19, p. 1.“
   
      PRIEDAS
      Reglamento (EB) Nr. 593/2007 priedas iš dalies keičiamas taip:
      
                  1.
               
               
                  II dalies 2 punktas pakeičiamas taip:
                  
                              „2.
                           
                           
                              Valandų skaičiaus nustatymas pagal darbus (1)
                              
                              
                                          Gebėjimo projektuoti taikant alternatyvias procedūras įrodymas
                                       
                                       
                                          Faktinis valandų skaičius
                                       
                                    
                                          Gamyba be patvirtinimo
                                       
                                       
                                          Faktinis valandų skaičius
                                       
                                    
                                          Kiti tinkamumo skraidyti nurodymų laikymosi užtikrinimo būdai
                                       
                                       
                                          Faktinis valandų skaičius
                                       
                                    
                                          Patvirtinimo parama (EASA pažymėjimų pripažinimas užsienio valstybių valdžios institucijose)
                                       
                                       
                                          Faktinis valandų skaičius
                                       
                                    
                                          Techninė parama užsienio valstybių valdžios institucijų prašymu
                                       
                                       
                                          Faktinis valandų skaičius
                                       
                                    
                                          EASA atliekamas Techninės priežiūros tarybos ataskaitų pripažinimas
                                       
                                       
                                          Faktinis valandų skaičius
                                       
                                    
                                          Pažymėjimų perdavimas
                                       
                                       
                                          Faktinis valandų skaičius
                                       
                                    
                                          Patvirtintos mokymo organizacijos pažymėjimas
                                       
                                       
                                          Faktinis valandų skaičius
                                       
                                    
                                          Aviacijos medicinos centro pažymėjimas
                                       
                                       
                                          Faktinis valandų skaičius
                                       
                                    
                                          Oro eismo valdymo arba oro navigacijos paslaugų saugos priežiūros organizacijos pažymėjimas
                                       
                                       
                                          Faktinis valandų skaičius
                                       
                                    
                                          Skrydžių vadovų mokymo organizacijos pažymėjimas
                                       
                                       
                                          Faktinis valandų skaičius
                                       
                                    
                                          Operaciniai duomenys, susiję su tipo pažymėjimu; tipo pažymėjimo ir papildomo tipo pažymėjimo pakeitimai (2)
                                          
                                       
                                       
                                          Faktinis valandų skaičius
                                       
                                    
                                          Imituojamo skrydžio treniruoklio kvalifikacijos pažymėjimas
                                       
                                       
                                          Faktinis valandų skaičius
                                       
                                    
                                          Skrydžio sąlygų patvirtinimas išduodant leidimą skristi
                                       
                                       
                                          3 valandos
                                       
                                    
                                          Pakartotinis dokumentų išdavimas administracine tvarka
                                       
                                       
                                          1 valanda
                                       
                                    
                                          CS 25 orlaivio tinkamumo skraidyti eksporto pažymėjimas (E-CoA)
                                       
                                       
                                          6 valandos
                                       
                                    
                                          Kitų orlaivių tinkamumo skraidyti eksporto pažymėjimas (E-CoA)
                                       
                                       
                                          2 valandos
                                       
                                    
                        
            
                  2.
               
               
                  IV dalis pakeičiama taip:
                  „IV   DALIS
                  
                     Rinkliava už apeliacinių skundų teikimą
                  
                  Visi apeliaciniai skundai apmokestinami lentelėje nurodyta fiksuoto dydžio rinkliava, padauginta iš konkrečiam asmeniui arba organizacijai nustatyto rinkliavos kategorijos koeficiento.
                  Apeliacinis skundas laikomas priimtu tik tuo atveju, jei sumokėta rinkliava už apeliacinio skundo teikimą.
                  
                              Fiksuota rinkliava
                           
                           
                              10 000 EUR
                           
                        
                     
                  
                              Rinkliavos kategorija fiziniams asmenims
                           
                           
                              Fiksuotos rinkliavos koeficientas
                           
                        
                               
                           
                           
                              0,1
                           
                        
                     
                  
                              Rinkliavos kategorija organizacijoms pagal apeliacinio skundo teikėjo finansinę apyvartą eurais
                           
                           
                              Fiksuotos rinkliavos koeficientas
                           
                        
                              mažesnė kaip 100 001
                           
                           
                              0,25
                           
                        
                              nuo 100 001 iki 1 200 000
                           
                           
                              0,5
                           
                        
                              nuo 1 200 001 iki 2 500 000
                           
                           
                              0,75
                           
                        
                              nuo 2 500 001 iki 5 000 000
                           
                           
                              1
                           
                        
                              nuo 5 000 001 iki 50 000 000
                           
                           
                              2,5
                           
                        
                              nuo 50 000 001 iki 500 000 000
                           
                           
                              5
                           
                        
                              nuo 500 000 001 iki 1 000 000 000
                           
                           
                              7,5
                           
                        
                              didesnė kaip 1 000 000 000
                           
                           
                              10“
                           
                        
            
         (1)  Tai nėra baigtinis darbų sąrašas. Jeigu koks nors darbas nėra įtrauktas į šią dalį, tai nebūtinai reiškia, kad Europos aviacijos saugos agentūra to darbo atlikti negali.
      
         (2)  Žr. Reglamento (EB) Nr. 216/2008 5 ir 20 straipsnius ir Reglamentą (EB) Nr. 1702/2003 su pakeitimais.“